**ZÁPISNICA**

**Zo zasadnutia Rady školy pri ZŠ, Janka Kráľa 1, Nová Dubnica, konaného dňa 26. 2. 2015 o 16 00. v budove školy**

Účasť: podľa prezenčnej listiny

Termín konania: 26. 2. 2015 o 16,00 hod.

Miesto konania: Základná škola, Janka Kráľa 1 Nová Dubnica

Program: 1. Kontrola uznesenia

1. Zápis do 1. ročníka na šk. rok 2015/2016
2. Správa o výchovno – vzdelávacej činnosti, jej výsledkoch a podmienkach v 1. polroku školského roka 2014/2015
3. Činnosť RR pri ZŠ, Janka Kráľa 1, Nová Dubnica
4. Rôzne, diskusia
5. Návrh na uznesenie

Zápis o priebehu:

K bodu 1

Zasadnutie otvorila predsedkyňa Rady školy PaedDr. Mária Galovičová. Privítala prítomných a oboznámila ich s programom zasadnutia. Všetci prítomní s programom súhlasili.

K bodu 2

Ďalším bodom programu bola správa o zápise do 1. ročníka na školský rok 2015/2016. Správu o zápise podal riaditeľ školy Mgr. Martin Staňo a je súčasťou prílohy.

K bodu 3

Nasledujúcim bodom programu bola správa o výchovno – vzdelávacej činnosti, jej výsledkoch a podmienkach v 1. polroku školského roka 2014/2015. Správu o výsledkoch podal riaditeľ školy Mgr. Martin Staňo a je súčasťou prílohy.

K bodu 4 – Činnosť RR

p. Solíková: predniesla činnosť RR, navrhla užšiu spoluprácu medzi členmi RR a RŠ - zasadnutia RŠ sa zúčastnili aj ďalšie členky RR p. Jandušíková, p. Hermanová, p. Brunaiová a p. Hostačná.

p. Pažitka: vyjadril názor, že by pripomienky RR mala na RŠ prezentovať pani Solíková ako predsedkyňa RR.

Členky RR objasnili dôvody uskutočnenia Rodičovského plesu v Hornom Srní a nie na ZŠ, Janka Kráľa.

p. Jandušíková: predniesla, že RR nemá kľúče od rodičovskej miestnosti, čo im spôsobuje ťažkosti pri organizácii akcií.

p. Staňo: reagoval, že kľúče od miestnosti členovia RR mať nemôžu, pretože nie sú zamestnancami školy. A poukázal na dostatočnú dostupnosť miestnosti prostredníctvom p. Kubaščíkovej, riaditeľa školy, pána školníka, či pani upratovačiek.

p. Janes: reagoval slovami, že veci RR sú odložené v skriniach, ktoré sa dajú zamknúť.

p. Pažítka: rodičovský ples bol uskutočnený na výbornej úrovni - aj keď nastali konflikty, spolupráca by mala pokračovať a problémy by sa mali vyriešiť medzi RR a vedením školy.

p. Staňo: poďakoval RR za ich činnosť, vyzdvihol úroveň akcií na ktorých sa podieľajú.

K bodu 5 - Rôzne, diskusia

p. Závišová: sa pýtala, kedy budú stojany na bicykle pre žiakov, ktorí chcú do chodiť školy na bicykli.

p. Janes. Do školy chodí iba 1 žiak na bicykli.

p. Solíková: na bicykloch nechodia, pretože si ich nemajú kde odkladať, práve preto by sa mal zriadiť stojan na ich odloženie.

p. Pažítka: stojany sa robia, budú čoskoro hotové.

p. Janes: v prvom rade sa musí urobiť výmena plotu okolo školy, ktorý je v katastrofálnom stave.

p. Pažítka: dajú sa zohnať ľudia z aktivačných prác, aby sa plot mohol začať vymieňať čo najskôr v jarných mesiacoch.

p. Solíková: sa pýtala aj na lavičky v areály školy

p. Staňo: na jar budú hotové

K bodu 6 Návrh na uznesenie

**UZNESENIE**

**zo zasadnutia Rady školy pri ZŠ, Janka Kráľa 1, Nová Dubnica, konaného dňa 26.2. 2015 o 16, 00 hod. v budove školy**

1. **Rada školy berie na vedomie**
   1. Správu o zápise do 1. ročníka na školský rok 2015/2016\*
   2. Správu o výchovno – vzdelávacej činnosti, jej výsledkoch a podmienkach v 1. polroku školského roka 2014/2015\*
   3. Návrh na počty prijímaných žiakov do 1. ročníka na školský rok 2015/2016\*
   4. Vyjadrenie členov RR pri ZŠ, Janka Kráľa, Nová Dubnica

\*Uvedené materiály sú k nahliadnutiu k dispozícii u riaditeľa školy Mgr. Martina Staňa.

Zasadnutie Rady školy ukončila a prítomným za účasť poďakovala predsedkyňa Rady školy PaedDr. Mária Galovičová.

V Novej Dubnici: 2.3. 2015

Zápisnicu napísal: Mgr. Norbert Potočný ................................................

Zápisnicu overil : Bc. Pavol Pažítka

..............................................

Predseda Rady školy